दनौदा में हवन के साथ धरना शुरू, प्रशासन अलर्ट
अखिलभारतीय जाट आरक्षण संघर्ष समिति का ईक्कस में 32वें दिन भी धरना जारी रहा। दूसरी तरफ दनौदा में भी बुधवार को जाट समाज का दूसरा धरना हवन के साथ शुरू हुआ। जिला परिषद के उपाध्यक्ष उमेद सिंह रेढू ने कहा कि जाट समाज पिछले 32 दिनों से धरने पर बैठा है। आरक्षण पर भाजपा की मंशा साफ नहीं है। यदि सरकार को चिंता होती तो अब तक सभी मांगें मान ली जाती। सभी लोग शांतिपूर्वक अपना धरना दे रहे हैं।
समिति के पूर्व प्रधान कैप्टन भूपेंद्र सिंह जागलान ने कहा कि समिति द्वारा 70 जीपों और 10 बसों की व्यवस्था दिल्ली कूच के लिए की गई है।
आधा एकड़ में लगाया टेंट
नरवाना|अखिल भारतीय जाट आरक्षण संघर्ष समिति की ओर से हिसार-चंडीगढ़ हाईवे पर बुधवार को दनौदा में धरना शुरू किया गया है। पहले दिन धरने की अध्यक्षता समिति के जिला प्रधान वीरभान ढुल ने की। उन्होंने कहा कि आरक्षण जाट समाज का अधिकार है। इस बात को समझने के लिए प्रशासन धरनों में जाटों की एकता को मुख्य समझकर उनके पिछड़ेपन की झलक देख सकता है। इस मौके पर जाट समाज के प्रतिनिधि रघबीर दनौदा, रोहताश, हरपाल सिंह, फकीरचंद प्रधान कालवन तपा, सत्यवान दनौदा, रामपाल झील, अनुराग नैन जुलहेड़ा, जयभगवान दनौदा, महेंद्र मौजूद रहे।
सीआरपीएफ की दो कंपनियां रही तैनात
दनौदामें आयोजित धरने को लेकर प्रशासन अलर्ट रहा। बुधवार को डीएसपी कुलवंत बिश्रोई, एसडीएम किरण सिंह सीआरपीएफ के कमांडेंट सुनील तोमर धरने स्थल के नजदीक तैनात रहे। डीएसपी कुलवंत बिश्रोई ने बताया कि दनौदा में जाट आरक्षण आंदोलन के धरने के लिए सुरक्षा व्यवस्था बनाए रखने के लिए दो कंपनियों को बुलाया गया है। इसमें सीआरपीएफ के जवान, लोकल पुलिस महिला पुलिस कर्मी मौके पर तैनात हैं।
नरवाना. हिसारचडीगढ़ हाईवे के पास दनौदा में धरने पर जाट समाज के लोग।
bho_Deva hin_Deva hin_Deva hin_Deva hin_Deva hin_Deva hin_Deva bho_Deva